અમદાવાદ: મ્યુનિ. કોર્પોરેશનમાં રોડના કામોમાં ભ્રષ્ટાચાર અટકવાનું નામ લેતો નથી. તંત્રના કેટલાક ભ્રષ્ટ અધિકારીઓની કોન્ટ્રાક્ટરો સાથેની મિલી ભગતથી કોર્પોરેશનની તિજોરીને એક અથવા બીજા પ્રકારનું આર્થિક નુકસાન તો થાય જ છે પરંતુ રોડની હલકી ગુણવત્તાથી નાગરિકો મુશ્કેલીમાં મુકાઈ રહ્યા છે. તાજેતરમાં તંત્રે જૂના ભાવના તેર રોડનાં કામ કરવાને બદલે ફક્ત બે રોડનાં કામ ઝડપભેર આટોપીને અગિયાર કામોને પડતાં મુક્યાની હોવાની વિગત જાણવા મળી છે.